hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
5 ritkábban előforduló, de kezelést igénylő sportsérülés
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Szerző: Dr. Páll Zoltán
5 ritkábban előforduló, de kezelést igénylő sportsérülés
Alig akad olyan sportoló, aki ne élt volna át kisebb-nagyobb sportsérülést. Dr. Páll Zoltán, a FájdalomKözpont sebésze, traumatológus, sportorvos szerint ahhoz, hogy minél hatékonyabb lehessen a későbbi edzésmunka, a ritkább sérüléstípusoknál is legfontosabb a pontos diagnózis és az erre épülő gondos kezelés.
Csípőflexor izom sérülése, húzódása
A csípőflexor izmok segítenek felemelni a térdeket és hajlítani a deréknál. Ha ez a rész túl gyenge, akkor rosszul tartjuk magunkat, de az is problémát, fájdalmat okozhat, ha túlzottan feszes. A sporttal összefüggésben leggyakrabban sprintelésnél, illetve gyors fordulásokkal és elindulásokkal járó mozdulatok közben sérülhetnek meg. Ha ez az izom sérül, a fájdalom lábemelésnél fog jelentkezni. Házi gyógymódként 3 napos pihentetés ajánlott, de ha a fájdalom 2 hét alatt nem múlik el teljesen, orvoshoz kell fordulni.
A térdben található keresztszalagok sérülését sokszor húzódásnak nevezik, ugyanis ebben az esetben az elülső keresztszalag nyúlik meg vagy szakad el – többnyire egy gyors csavaró mozdulat következményeként. Ez gyakran úgy történik, hogy a lábfej az egyik irányban rögzített, míg a térd a másik irányba elfordul. A hátsó keresztszalag jobbára közvetlen behatás miatt szokott megsérülni, például rúgástól vagy egy labda erős becsapódásától.
A keresztszalag sérülés nem feltétlenül jár erős fájdalommal, sokszor csupán egy pattanó hang figyelmeztet arra, hogy történt valami. A legfőbb tünetet azonban nem lehet figyelmen kívül hagyni, hiszen az érintett nem tud stabilan a lábára állni. Csupán az alapos orvosi vizsgálat tudja eldönteni (szükség esetén MRI segítségével), hogy teljes vagy részleges szakadásról vagy csupán húzódásról van-e szó. Az első esetben műtét, a másodikban tartós pihenés szükséges.
Az agyrázkódás egy komoly sérülés, amely leggyakrabban testkontaktussal járó sportolóknál fordul elő. Jellemző tünetei a fejfájás, a zavarodottság, hányinger, esetleg hányás, a hidegrázás, a fényérzékenység. Ha ilyen tünetek jelentkeznek, mindenképpen ki kell vizsgáltatni.
- Az agyrázkódásról eddig azt hittük, hogy egy molekuláris szintű elváltozás az agyban, aminek nincsen morfológiailag megjeleníthető elváltozása. Az újabb képalkotó eljárásokkal viszont sikerült morfológiai elváltozásokat is kimutatni, ezért szemléletváltás szükséges a kezelésben – ismereti Páll doktor. - Az elváltozások ugyanis összeadódnak, az ismételt sérülések után és súlyos következményes kórképek alakulnak ki, mint pl. a dementia pugilistica. Érdemes csak Muhamad Alira gondolni. Ezért a modern felfogás szerint a 3. agyrázkódás után eltiltás a végleges döntés, ahogyan ez az amerikai IndyCar autóversenyző, Dario Franchitti esetében is történt.
A lágyék az alhas és a comb közötti átmenetet jelentő terület, amely a combhajlatot is magába foglalja. Az itt található izmok könnyen megsérülhetnek, ha nem elég flexibilisek, vagy ha hiba csúszik a gyors, egymás utáni mozdulatok kivitelezésébe. Gyakori, hogy sprintelés, rúgás vagy hirtelen irányváltás miatt húzódik vagy akár szakad el ezen a területen egy izom. Az érintett fájdalmat, gyengeséget érezhet a láb oldalirányú mozgatásánál. A pihentetés, jegelés itt is fontos, de mindenekelőtt annak kell utánajárni, hogy valóban „csak” húzódásról van-e szó. Ugyanis a szakadás sokkal komolyabb kezelést igényel, végső esetben akár műtét is szükséges lehet.
A sípcsont sérülései főként a futókat és azokat érintik, akiket rúgás érhet, például labdarúgókat, küzdősportolókat. Ezek a sérülések tipikusan a szezon elején fordulnak elő, a túl nagy, vagy nem jól felépített terhelés hatására, esetleg egy nem megfelelő sportcipő miatt. A legfontosabb teendő ilyenkor a diagnózis felállítása és a további állapotromlás megállítása korrekt regenerációval.
Mit lehet, és mit kell tenni?
- A sportsérülések és sportártalmak terápiájában a rizikófaktorok kiküszöbölésére is koncentrálni kell. Ilyen például a túledzettség, a szorongás, az alvászavar, a nem megfelelő edzésmódszer és akár sportszer – ez utóbbin belül kiemelten fontos a sportcipő alapos megválasztása. A megelőzés és a kezelés részeként a rendellenes anatómiai szituációkat (pl. lúdtalp, tartási rendellenesség, stb.) is korrigálni kell – ismerteti dr. Páll Zoltán, a FájdalomKözpont sebésze, traumatológus, sportorvos. - A kezelések megválasztásakor is vannak alternatívák. A konzervatív kezelések közé sorolhatjuk a gyógyszeres kezeléseket, például fájdalomcsillapítókkal, gyulladáscsökkentőkkel. Strukturális kezelésnek nevezhetjük többek közt a hialuronsav injekcióval vagy orvosi kollagén injekcióval történő terápiákat, amelyek az okok kezelésében és a hosszútávú regenerációban is segíthetnek. Arról is tudni kell, hogy a sportsérülések, ártalmak kezelésekor nem csak a sérült struktúrát kell helyreállítani, de foglalkozni kell a sérült sportoló pszichéjével és szociális környezetével is.
traumatológus, sportorvos, hialuronsav specialista
MRI, CT leletek értékelése
Folyamatban lévő terápia optimalizálása
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Tisztelt doktornő/úr !31 éves nő vagyok,Romániában élek.Januarban kezdődtek a tünetek,reggel arra ébredtem hogy alig hallok a jobb fulemmel,csak olyan volt,mintha a szívem dobogna a  fülemben elmendtunk egy orl magán orvoshoz aki beutalt a korhazban.10 napig perfuzioval kezelték,hallastesztet is csináltam, ami minimális hallaskarosodas mutatott ki....a dobogós a kezelés után megszünt,de a ami napig folyamatosan zúg.tinitusal és idegi hallaskarosodassal diagnosztikáltak. Kaptam tanakan, betasrcet és millgammat.Egy hónap múlva elkezdett zsibbadni a jobb oldalon az arcom,szedulni kezdtem és egyensúly problémáim is vannak.a háziorvos neurológus hoz küldött aki miután megvizsgált azt mondta hogy egy ritka jóindulatú daganatom van,akusztikus neuróma és elküldott  mr vizsgálatra, ami ki mutatta kontraszt anyag nelkul hogy van egy 5mm és tumor a VII VIII agyidegen  és egy hurok a jobb fülemben.visszamendtem az eredmenyel és mondta hogy keressék egy idegsebeszt mert nem hozza tartozik mar...Meg csináltam a kontraszt anyagos kiegeszitest ami viszont azt mutatta ki hogy nincs semmilyen elváltozás. ...tanácstalan vagyok
Páll Főorvos Úr idegsebész felkeresését javasolja az Ön leírása alapján.
Tárgyilagos, empatikus, tiszteletteljes hangnem. Korrekt tájékoztatás, konkrét javaslat a továbblépésre.
traumatológus, sportorvos, hialuronsav specialista
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!